Yamanda AQSh elchixonasi yaqinida portlash sodir bo‘ldi

Yamanning shia isyonchilari nazorati ostidagi poytaxti Sanada AQSh elchixonasi yaqinida bomba qo‘yilgan avtomobil portlab ketdi, deya xabar bermoqda “RBK”.

Portlash shahar shimoli-sharqidagi Savan tumanida AQSh elchixonasiga olib boruvchi nazorat-o‘tkazish punktiga yondosh masjid yaqinida sodir bo‘ldi.
Hujum nishoni hozircha aniq emas. Portlash natijasida halok bo‘lgan va yaralanganlar haqida ham xabar berilganicha yo‘q.